Imtella' Ġunju 13, 2020 - Aġġornata 13 Ta' Ġunju, 2020 11:43am Filmat li ttella' fuq il-midja soċjali reġa' qajjem dibattitu fuq is-sigurtà u l-effiċjenza tal-vetturi li jsuqu bl-'autopilot'. Filwaqt li bosta jargumentaw li s-sistema mhix ta' min jorbot fuqha, oħrajn jemmnu li din għandha kapaċitajiet aħjar minn tal-bniedem. Il-filmat juri karozza tal-għamla Tesla, li evitat waħedha annimal li ħareġ mill-ġenb tat-triq, bis-sewwieq li jingħad li ma kienx induna bih. Elon Musk, wieħed mill-fundaturi tat-Tesla, xerred il-filmat, u qal li dak li huwa veloċi għall-bniedem, huwa kajman għall-kompjuter. Żied li b'din it-teknoloġija, li se tkompli tiġi rfinata, il-karozzi huma 'sopra-umani'.